**Maatalousyrittäjän vuosiloman hakeminen vuodelle 2021**

Vuosilomien haussa on siirrytty sähköiseen hakumenettelyyn. Vuosilomahakemuksen yhteydessä tulee AINA päivittää tilan eläintiedot tilan tiedot linkistä. Lomahakemuksen ja tilantiedot pääset täyttämään henkilökohtaisilla pankkitunnuksilla lomitusnetissä: <https://www.mela.fi/fi/asiointipalvelut>

Mikäli et pysty tekemään hakemusta sähköisesti, otathan yhteyttä lomatoimistoon, neuvomme mielellämme asiassa. Vuosilomahakemus on aina tehtävä kirjallisesti. LPL 18 §(30.12.2015/1663), LPL 23 a §(30.12.2015/1663).

**Lomituspalvelujen hakeminen**

Lomituspalveluja käyttävän maatalousyrittäjän on haettava lomituspalveluja kirjallisesti paikallisyksiköltä. Hakemuksesta ja sen liitteistä on käytävä ilmi lomituspalvelun myöntämiseksi tarvittavat tiedot. Vuosilomaa koskeva hakemus on tehtävä maatalousyrityksittäin paikallisyksikön määräämän hakuajan kuluessa. **Vuosiloman 2021 hakuaika päättyy 30.11.2020.** LPL 18 § (30.12.2015/1663), LPL 23 a §(30.12.2015/1663).

Paikallisyksikön palveluita käyttävän maatalousyrittäjän on hakemuksessa ilmoitettava aiotut vuosiloman ajankohdat kunkin maatalousyrittäjän osalta. Maatalousyrittäjällä on oikeus täydentää tai muuttaa hakemustaan määräajan päätyttyäkin. Lomahakemuksen yhteydessä lomituspyynnöt kannattaa tehdä koko vuoden ajalle. Lomavaraukset viedään maatalouslomittajien työlistoille saapumisjärjestyksessä.

Lisätietoja Lomituspäällikkö Salla Heinonen

[salla.heinonen@tohmajarvi.fi](mailto:salla.heinonen@tohmajarvi.fi)

p. 040 105 4040